《池州和同官咏梅花》
宋代·张道洽

半枯顽铁石，特地数花生。
迥立风尘表，长含水月清。
屋头寒岭瘦，门外小溪横。
万里今为客，相看如弟兄。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。